钦定古今图书集成/明伦汇编/氏族典/第382卷 > 李安民
## 钦定古今图书集成/明伦汇编/氏族典/第382卷 > 李安民

按《南齐书李安民传》：“安民，兰陵承人也。祖嶷，卫军参
军。父钦之，补薛令。安民随父之县，元嘉二十七年没
魏，率部曲自拔南归。大明中，魏侵徐兖，以安民为建
威府司马、无盐令。晋安王子勋反，明帝除安民武卫
将军，领水军。张兴世据钱溪，粮尽，为贼所逼，安民越
贼五城，送米与兴世。伪军主沈仲断江，安民破之。事”
平，明帝大会新亭，劳接诸军主摴蒲官博，安民五掷
皆卢，帝大惊，目安民曰：“卿面方如田封侯状也。”论功
封邵武县子。迁宁朔将军、广陵太守，行南兖州事。大
祖在淮，安民遥相结事，明帝以为疑，徙安民为刘韫
司马、宁远将军，不拜，授山阳太守。元徽中，建平王景
素作难，安民转征卤将军，行会稽郡事。安民将东，太
祖与别，宴语淹留日夜。苍梧废，太祖征安民为使持
节、督北讨军事。太祖即位，为中领军，封康乐侯。太祖
崩，遗诏如侍中。世祖即位，迁抚军将军、丹阳尹。永明
二年，迁尚书左仆射。寻以年疾求退，改授散骑常侍。
四年，为安东将军、吴兴太守，卒官。